Պչելա-1Տ

Պչելա-1Տ (Пчела́-1Т), խորհրդային հետախուզային ԱԹՍ։ ԱԹՍ-ն կիրառվում է «Սմեռչ» և «Գռադ» կայանների, հրետանային համակարգերի և հարվածային ուղղաթիռների կրակի կոորդինացման համար։

Նկարագիր 

ԱԹՍ-ն արձակվում է հատուկ կարճ ուղղորդող հարթակից տեղադրված դեսանտի մարտական մեքենայի վրա, պինդ վառելանյութով արագացուցիչներով։ Վայրէջքը կատարվում է պարաշյուտով, իսկ վերջնական արգելակումը կատարվում է փչվող ամորտիզացիոն պարկի միջոցով։

«Ստրոյ-Պ» համալիրը, որի կազմի մեջ է մտնում «Պչելա-1Տ» ԱԹՍ-ն, ստեղծվել է 1990 թվականին Յակովլևի անվան կոնստրուկտորական բյուրոյում, նախատեսված է նշանակետերի շուրջօրյա վերահսկողություեն կատարելու համար, իրական ժամանակում հեռուստատեսային կամ ջերմատեսային տիրույթում տեսանկարված տեղեկությունները փոխանցելով վերգետնյա կառավարման կենտրոն։ 1997 թվականին համալիրը ընդունվել է Ռուսաստանի Ֆեդերացիայի զինված ուժերի կողմից կիրառման։ ԱԹՍ-ն նախատեսված է 5 թռիչքների համար։

Մարտական կիրառում 
1995 թվականին Չեչենական հանրապետության տարածքում կիրառվել են 5 «Պչելա-1Տ» տեսակի սարքեր, որոնք կատարել են 10 թռիչքներ, այդ թվում 8 մարտական։ Ընդհանուր առմամբ սարքերը օդում են եղել 7 ժամ 25 րոպե։ Վերգետնյա կայանից առավելագույնը հեռացել են 55 կմ, բարձրությունը կազմել է 600-ից 2200 մետր։ Փորձարկումների ժամանակ երկու սարքեր վայր են գցվել չեչենական զինյալների կրակի հետևանքով։

Տեսակներ

Շահագործողներ 
  Ռուսաստան - 2016 թվականի տվյալներով ՌՖ ցամաքային զորքերի տրամադրության տակ, ինչպես նաև որոշ քանակ ՌՖ տիեզերական զորքերում
  Հյուսիսային Կորեա - որոշ հաղորդագրությունների համաձայն 1994 թվականին գնվել են Ռուսաստանից

Տակտիկա-տեխնիկական առանձնահատկություններ
 Երկարությունը՝ 3.30 մ
 Թևերի բացվածքը՝ 2.80 մ
 Բարձրությունը՝ 1.12 մ
 Առավելագույն թռիչքային զանգվածը՝ 138 կգ
 Շարժիչը՝ 1 × 32 Կվտ

Թռիչքային առանձնահատկություններ 
 Առավելագույն արագությունը՝ 120 - 180 կմ/ժ
 Թռիչքի առավելագույն տևողությունը՝ 2 ժ
 Գործնական թռիչքի առավելագույն բարձրությունը՝ 2000 մ

Տես նաև 
Շմել-1

Ծանոթագրություններ

Արտաքին հղումներ 
 Пчела-1Т , ОКБ им А. С. Яковлева 
 Комплекс «Строй-П» снова в Чечне, nvo.ng.ru 
  
 Описание двигателя П-032 , engine.saminfo.ru 

Անօդաչու օդանավեր
Ռուսաստանի անօդաչու օդանավեր